recursal/SuperWikiNEXT-32B huggingface dataset:
**איזבל מבורבון** (1436 - 25 בספטמבר 1465) הייתה אשתו השנייה של שארל האמיץ, הרוזן משארולה, שמונה לאחר הנישואין לדוכס מבורגונדי. היא הייתה בתם של שארל הראשון, דוכס בורבון ושל אגנס מבורגונדי. בתה הייתה מארי, דוכסית בורגונדיה.

ביוגרפיה
--------

איזבל הייתה הבת השנייה (והצאצא החמישי) של שארל הראשון מבורבון. ב-30 באוקטובר 1454 נישאה בליל לבן דודה, שארל, הרוזן משארולה. אלה היו נישואיו השניים של שארל. אשתו הראשונה, קתרין מוולואה, מתה כשהיה בן שלוש עשרה. שארל העדיף להינשא למרגרט מיורק, אבל בשל חוזה אראס בין הצדדים הניצים על השליטה בפועל בצרפת (בזמן שהשליט, שארל השישי, חולה במחלת נפש, לא היה מסוגל לנהל את ענייני המדינה), נאלץ הרוזן להינשא לנסיכה צרפתייה. למרות נתוני פתיחה אלה, הנישואין תוארו כמאושרים ובניגוד לאביו, פיליפ "הטוב", שהיה ידוע בהרפתקאות האהבים שלו, שארל היה נאמן לאשתו. 

ב-1459 עמדה איזבל, כסנדקיתו של ז'ואקים, בנו של הנסיך הכתר הצרפתי לואי ואשתו השנייה, קרלוטה מסבויה. לאחר שעלה לכס המלוכה של צרפת, נטש יורש העצר את אשתו בבורגונדי, תלויה לחלוטין בסיועה של איזבל. 

בתה, מארי, היא הצאצא היחיד של שארל הראשון שהצליח להגיע לגיל בוגר. איזבל מתה במנזר סן מיכל באנטוורפן, ככל הנראה משחפת. היא נקברה בקבר מפואר, שביטא את עושרו של בית בורגונדי ושנמצא כיום בקתדרלת אנטוורפן. בחלקת הקבורה שלה היו 24 דמויות ברונזה, של "אבלים" על מותה. אלה הוסרו במסגרת גל האיקונוקלאזם הפרוטסטנטי בארצות השפלה (ה-Beeldenstorm) בשנת 1566. חלק מן הדמויות נמצאו מאוחר יותר באמסטרדם ומוצגות כיום בריקסמוזיאום.

קישורים חיצוניים
----------------

ויקישיתוף מדיה וקבצים בנושא **איזבל מבורבון** בוויקישיתוף
* איזבל מבורבון, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb157297148 (data)
* GND: 13285662X
* ISNI: 0000 0000 7875 7530
* LCCN: nr98039323
* SNAC: w6579720
* SUDOC: 116501154
* VIAF: 1185273
* WorldCat: lccn-nr98039323

 |
צעדת פתיחה של משתתפי הפסטיבל
**פסטיבל הנוער והסטודנטים השישי** היה פסטיבל בינלאומי שהתקיים במוסקבה בקיץ 1957. לראשונה מאז הקמת ברית המועצות הגיעו למוסקבה עשרות אלפי זרים שהורשו להיפגש עם אזרחי המדינה באופן חופשי. לאירוע הייתה השלכה אדירה על החיים בברית המועצות בהמשך.

הפסטיבל נפתח ב-28 ביולי 1957 בהשתתפות 34 אלף אנשים מ-131 מדינות.

רקע
---

לאחר מלחמת העולם השנייה, החלו ארגוני נוער בעלי דעות שמאליות לארגן פסטיבלים בהם נפגשו נציגי הנוער ממדינות שונות. הפסטיבל הראשון נערך בברלין בשנת 1947 ולקראתו עיצב פבלו פיקאסו את סמל הפסטיבל - יונת שלום לבנה.

הפסטיבל השישי נערך במוסקבה. לקראת האירוע נבנו בעיר בתי מלון חדשים, אצטדיון לוז'ניקי ומתקנים נוספים. הפסטיבל נמשך שבועיים והיה אירוע מכונן לנוער הסובייטי. לראשונה הם יכלו להיפגש ולשוחח עם אזרחים זרים ללא סכנת ענישה מסוכני הק.ג.ב. הקרמלין נפתח לקהל הרחב ובסך הכול נערכו במהלך הפסטיבל כ-800 אירועים שונים. הפסטיבל נפתח בצעדת כל המשתתפים באצטדיון לוז'ניקי החדש ונאום של יושב ראש הסובייט העליון קלימנט וורושילוב.

בתחרות שירה זכתה אדיתה פייכה בפרס ראשון. לקראת הפסטיבל נכתב השיר "לילות מוסקבה" שהפך ללהיט והוא בין השירים הרוסים הידועים עד היום.

השפעת הפסטיבל
-------------

מאז הקמתה, לא אפשרה ברית המועצות כניסת תיירים למדינה. ותנועת אנשי עסקים, דיפלומטים ועיתונאים מהעולם המערבי הייתה מוגבלת. כתוצאה מכך נמנעו מאזרחי המדינה מגעים עם אזרחי מדינות זרות, אפילו תושבי עיר הבירה. עקב הגעת 34 אלף משתתפי הפסטיבל והמפגשים הפתוחים הרבים נחשף הנוער הסובייטי לתרבות המערבית וסממניה השונים, בעקבותיה החל ביקוש לסממנים כג'ינס, רוק אנד רול, בדמינטון ונעלי ספורט.

לאקרנים הוצאו סרטים שעלילתם קשורה לפסטיבל.

תופעה נוספת שהתרחשה בעקבות אירועי הפסטיבל הייתה גל של לידות של תינוקות בעלי צבע עור שחום, שזכו לכינוי "ילדי הפסטיבל". לפי הערכות של סוציולוגים מדובר בכמה מאות תינוקות[דרוש מקור].

קישורים חיצוניים
----------------

ויקישיתוף מדיה וקבצים בנושא **פסטיבל הנוער והסטודנטים השישי** בוויקישיתוף
* סרטון המשלב ארכיון וראיונות של משלחת הנוער הישראלי שהשתתפו בפסטיבל הנוער והסטודנטים הסוציאליסטים השישי
* תיאור הפסטיבל (ברוסית)
**מות המחבר** (בצרפתית: **La mort de l'auteur**) היא גישה ביקורתית בתורת הספרות המודרנית, שאותה הגה מבקר הספרות רולאן בארת, במאמר הקצר "מות המחבר" שפורסם בשנת 1967. טקסט קצר זה הוא אחת מאבני הדרך בשיח הספרותי הפוסטמודרניסטי.

לפי גישה זאת, קיימת לגיטימציה לקורא המודרני לפרש לפי אמונתו והבנתו כל טקסט כתוב, אף אם לא זו הייתה כוונת המחבר. העמדה היסודית של המאמר "מות המחבר" היא עמדה אנטי-הגמונית, המנסחת את היעלמות המחבר מן השיח הביקורתי על הספרות ואת החלפתו בקורא עצמו. משמע, על הקורא להתעלם מקיומו של המחבר בקונטקסט תרבותי והיסטורי מסוים, כדמות המאחדת את יצירת הספרות, כדי שייפתחו לפניו אפשרויות פרשנות בלתי סופיות.

לפי בארת, הקורא החדש של הטקסט הספרותי הוא האחראי על שחרור הפוטנציאל החתרני של הספרות אל העולם. אליו מועברת החובה להביא אל המציאות את האופי הסרבני והאנטי-סמכותני של הספרות.

ראו גם
------

* מהו מחבר?
* תאוריית האוטר (תאוריית המחבר)
* לימודי תרבות
* תאוריית ההשפעה

קישורים חיצוניים
----------------

* לקריאת הספר המלא ב"פסיק, הספרייה הדיגיטלית" (זמין חינם לסטודנטים וחוקרים).

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17827770q (data)
* SUDOC: 060897643
* VIAF: 200918365
* WorldCat (עם VIAF): 200918365

 |
**שוחטודה** הוא אלבום אולפן של מפיק ההיפ הופ הישראלי אורי שוחט. האלבום יצא לאור ב-26 באפריל 2022 על ידי חברת התקליטים שיגולה רקורדס. באלבום הופעות אורח של נורוז, הילאי, לוקץ', וייב איש, טדי נגוסה, רביד פלוטניק, טונה, זיו שחר, רועי כפרי, פלד, סימה נון, בוי אצ'י, מיכאל סוויסה, כהן, הפנר, מיכאל מושונוב, דור3, שרק וצוקוש, טהר שפי ועדן דרסו.

רקע והכרזה
----------

שוחט הכריז על האלבום לראשונה בעמוד האינסטגרם שלו ב-5 במרץ 2022, יחד עם תמונה המהווה פרודיה לעטיפתו של אלבומו של דרייק, *Certified Lover Boy* ושם האלבום, המבוסס על תג המפיק של שוחט שבוצע על ידי הראפר פלד ומופיע במרבית השירים שהפיק.

הסינגל הראשון מתוך האלבום, "יפן" בהשתתפות פלד וסימה נון, יצא לאור ב-7 באפריל 2022, לצד וידאו קליפ נלווה בו הופעת אורח של מיכאל סוויסה, שגם משתתף באלבום. שבוע לאחר מכן, הכריז שוחט על תאריך צאת האלבום, יחד עם הזמנה מוקדמת של האלבום באפל מיוזיק. נוסף לכך, פרסם מספר ימים לפני צאת האלבום את רשימת הרצועות שלו, שכללה את השיר "להיעלם" בהשתתפות יסמין מועלם, שלבסוף לא נכלל באלבום עצמו.

בהפקת האלבום נעזר שוחט בזיו שחר, רועי כפרי, בוי אצ'י, צוקוש וטהר שפי, שמופיעים גם באלבום עצמו, וכן במפיקים איתמר גוב ארי וישי סוויסה. שוחט קיים הופעת השקה לאלבום בפסטיבל ה"שיגולה בלוק פארטי" של שיגולה רקורדס בהאנגר 11, בו היווה המופע המרכזי.

הצלחה מסחרית
------------

עשרה שירים מתוך האלבום נכנסו למצעד היומי של ספוטיפיי בישראל ביום הראשון לצאתו, כשבראשם השיר "עין גדי" עם וייב איש, טדי נגוסה ורביד פלוטניק במקום ה-45, שהיה לכניסה הגבוהה ביותר במצעד ליום זה וצבר כ-8 אלף השמעות. במצעד האלבומים השבועי של ספוטיפיי, הגיע האלבום למקום השמיני בשבוע הראשון לצאתו. שבוע לאחר מכן, הגיע האלבום לשיאו במקום השביעי.

רשימת רצועות
------------


| מס' | שם | משך |
| --- | --- | --- |
| 1. | חד משמעית (בהשתתפות נורוז)  | 2:34 |
| 2. | פאריז (בהשתתפות הילאי ולוקץ')  | 2:54 |
| 3. | עין גדי (בהשתתפות וייב איש, טדי נגוסה ורביד פלוטניק)  | 3:40 |
| 4. | פלואו שנות אור (בהשתתפות טונה)  | 3:23 |
| 5. | איפה שהלב (בהשתתפות זיו שחר)  | 2:36 |
| 6. | בוא נביא את זה (בהשתתפות רועי כפרי)  | 2:47 |
| 7. | יפן (בהשתתפות פלד וסימה נון)  | 2:58 |
| 8. | יש עליי (בהשתתפות בוי אצ'י)  | 1:15 |
| 9. | עיניים עצומות/אוקיי אוקיי (בהשתתפות מיכאל סוויסה)  | 2:46 |
| 10. | מלאך שומר (בהשתתפות כהן והפנר)  | 4:13 |
| 11. | מה שאת עושה (בהשתתפות מיכאל מושונוב)  | 3:05 |
| 12. | ADHD (בהשתתפות דור3)  | 2:59 |
| 13. | סופר פליי (בהשתתפות שרק וצוקוש)  | 3:19 |
| 14. | מאפס למאה לאלף (בהשתתפות טהר)  | 3:07 |
| 15. | בוקר טוב (בהשתתפות עדן דרסו ומיכאל סוויסה)  | 2:26 |
| **משך כולל:** | **44:07** |

הערות שוליים
------------

1. ↑  שוחטודה האלבום. בקרוב. באתר אינסטגרם, 5 במרץ 2022
2. ↑   אורי שוחט - יפן [מארח את פלד וסימה נון], סרטון בערוץ "Ori Shochat", באתר יוטיוב (אורך: 02:59)
3. ↑  הכרזת האלבום, באתר אינסטגרם, 13 באפריל 2022
4. ↑  טרקליסט, באתר אינסטגרם, 22 באפריל 2022
5. ↑  המצעד היומי, באתר ספוטיפיי, 26 באפריל 2022
6. 1 2  מצעד האלבומים, באתר ספוטיפיי, 5 במאי 2022
**דיקסי ביב גרייבס** (באנגלית: **Dixie Bibb Graves**‏; 26 ביולי 1882 – 21 בינואר 1965) הייתה אשת ציבור אמריקאית, שהייתה הגברת הראשונה של מדינת אלבמה, והאישה הראשונה שייצגה אותה בסנאט של ארצות הברית.

ביוגרפיה
--------

דיקסי ביב נולדה ביולי 1882 מחוץ לבירת אלבמה מונטוגומרי, בתם של פייטון ואיזבל ת'ורף ביב במטע המשפחתי שלהם. לאחר שלמדה בבתי הספר ציבוריים, נישאה ב-1900, בת 18 ביום חתונתה, לחבר בית המחוקקים של אלבמה ובן דודה ביב גרייבס. עם נישואיה לגרייבס, נעשתה פעילה אזרחית. היא הייתה חברה בחבר בהנאמנים של בית הספר התעשייתי לבנים באלבמה שבבירמינגהאם ונשיאת הארגון "הבנות המאוחדות של הקונפדרציה" בשנים 1915–1917. הייתה פעילה באיחוד הנשים הנוצרי להתנזרות מאלכוהול (Woman's Christian Temperance Union), באיגוד מועדוני הנשים באלבמה, ובתנועה למען זכות בחירה לנשים.

ב-20 באוגוסט 1937 מונתה בידי בעלה, שהיה אז מושל אלבמה, לסנאט של ארצות הברית כממלאת מקומו של הסנאטור הוגו בלאק שהתפטר מהסנאט. גרייבס הייתה האישה הראשונה בסנאט של ארצות הברית מטעם אלבמה, והאישה הנשואה הראשונה כמו כן (כל הסנאטוריות האחרות היו אלמנות). היא כיהנה מיום מינויה עד להתפטרותה ב-10 בינואר 1938. החלטתו של המושל גרייבס למנות את אשתו לסנאטורית עד שניתן יהיה לקיים בחירות ביניים התקבלה במטרה שלא להעדיף אף אחד מהמועמדים הפוטנציאליים העתידים לבוא. במהלך כהונתה הצביעה בעד תוכניות מדיניות הניו דיל בנוגע לחקלאות, בקרת יבולים ומדיניות עבודה.

גרייבס הייתה פעילה בתחומים אחדים, כולל רווחת הציבור, בריאות וחינוך. במהלך מלחמת העולם השנייה התגייסה לחיל הנשים של צבא ארצות הברית ועבדה עבור הצלב האדום האמריקאי ובשירות הארגונים המאוחד (United Service Organizations). קבוצה אחת בחיל הנשים נקראת על שמה של גיקסי ביב גרייבס. היא הייתה חברה פעילה בפעילויות נשים של קרן הלאומית לשיתוק ילדים. נוסף על כך, גרייבס פעלה למען מציאת תרופה לשיתוק ילדים. היא הייתה חברה בעוד מספר ארגונים ותנועות אחרות, בהם האגודה ההיסטורית של אלבמה ו"המועדון ללא שם". גרייבס הלכה לעולמה ב-21 בינואר 1965, בת 82 במותה. היא נטמנה בבית העלמין גרינווד שבמונטוגומרי. ב-1972 נכנסה להיכל התהילה של אלבמה.

קישורים חיצוניים
----------------

ויקישיתוף מדיה וקבצים בנושא **דיקסי ביב גרייבס** בוויקישיתוף
* דיקסי ביב גרייבס באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  דיקסי ביב גרייבס, באתר אנציקלופדיית אלבמה (באנגלית)
2. ↑  דיקסי ביב גרייבס, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w65t6qgw
* US Congress: G000391

 |
**Come as You Are** (**בוא כמו שאתה**) הוא שיר של להקת הגראנג' האמריקאית נירוונה, והוא הסינגל השני שלהם מתוך האלבום Nevermind. הסינגל הוא השני המצליח ביותר מבחינה מסחרית שיצא מהאלבום, מלבד ההצלחה הגדולה של הסינגל Smells Like Teen Spirit. שני השירים מאוזכרים בדרך-כלל כגורמים לפריצתה של נירוונה ומוזיקת הגראנג' אל המיינסטרים. באופן שנוי במחלוקת, המנגינה של השיר "הושאלה" מלהיט בשם "Eighties" של הלהקה הבריטית Killing Joke. הלהקה לא הגישה תביעה בגין זכויות יוצרים, ודייב גרוהל אף ניגן תופים באלבום שלה בשנת 2001 בחינם.

השיר נחשב לאחד השירים האופטימיים יותר של נירוונה, ובאופן כללי מדבר על קבלת האחר (כפי שמרמזת כותרת השיר). עם זאת, בפזמון שר קוביין "And I Swear that I don't have a Gun", וחוזר על השורה כמה פעמים. 

בבתים מנגן קריסט נובוסליץ' הבסיסט קטע בס שהפך לאחד מהידועים בהיסטוריה, ובפזמון משתנה המוזיקה לכבדה, אגרסיבית ומלאת דיסטורשן.

השיר דורג במקום 32 במצעד בילבורד הוט 100. במצעד הסינגלים הבריטי דורג השיר במקום התשיעי.

וידאו קליפ
----------

הקליפ נפתח בשוט שכאילו נלקח מעטיפת האלבום Nevermind: שטר של דולר שמשמש פתיון לתינוק. הקליפ ממשיך בצילומים מעט שונים משאר הקליפים של נירוונה (שתיארו בעיקר הופעות של הלהקה - בין אם אמיתיות או מבוימות) - בעיקר מצלמות בתנועה ומסתובבות, וכולל גם צילום של אקדח תופי ("I don't have a gun").

טריוויה
-------

* ב-2005 הוצב בכניסה לאברדין, עיירת הולדתו של סולן נירוונה קורט קוביין, שלט שעליו נכתב "Welcome to Aberdeen - Come As You Are" כמחווה לקוביין.
* להקת הפאנק The Vibrators והזמרת לורה לאב הפיקו גרסאות כיסוי לשיר.
* להקת הפאנק הבריטית Killing Joke האשימה את קוביין בגנבה ספרותית משירם "Eighties". עם זאת, לא הוגשה תביעה.

קישורים חיצוניים
----------------

* מידע על היצירה "Come as You Are" באתר מיוזיק בריינז
* מידע על הסינגל "Come as You Are" באתר מיוזיק בריינז
* מידע על היצירה "Come as You Are" באתר Discogs
* סרטון השיר "Come as You Are" באתר יוטיוב

הערות שוליים
------------

1. ↑  Nirvana באתר official charts

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 6970c348-86ce-3902-bee3-d2ebabc2643d
* MusicBrainz work: b6f84ea2-62b6-3c96-8fc3-1eef05d5b297

 |
**בקטרוזאורוס** (שם מדעי: **Bactrosaurus**; מילולית: "לטאת מועדון") הוא סוג של דינוזאור צמחוני מקבוצת האורניתופודים אשר היה בעל מקור-ברווז והיה קרוב לבני משפחת ההדרוזאוריים. הוא חי במדבר גובי של מזרח סין של הקרטיקון לפני 70 מיליון שנה. מאובני דינוזאור זה הם מהידועים שבין האורניתופודים שדמו להדרוזאורים האמיתיים. הוא נחקר ב-1933 ותואר בידי החוקר צ'ארלס ו' גילמור.

דינוזאור זה הגיע לאורך 6 מטרים, לגובה 2 מטרים ולמשקל 1.1-1.5 טון. עצם הירך שלו הגיע לאורך 80 ס"מ. במראהו הוא דמה להדרוזאורים הרגילים אך מבנה הלסת והשיניים הזכירו מעט את אלה של האיגואנודון. הוא היה קרוב מאוד לאאולמביה או לתלמטוזאורוס והיה אולי שלב באמצע הדרך להדרוזאור אמיתי.

מאובני הבקטרוזאורוס נמצאו פזורים לאורך החפירות, בהם נמצא והתגלו מעל 10,000 פרטים שלו, חלקם של בוגרים ואחרים של צעירים אך רובם היו בעלי עצמות שבורות ולא כל מבנה השלד שלו ידוע. על חלק מהשלדים התגלו הוכחות לתאים סרטניים שאולי הרגו את בעליהם.

קישורים חיצוניים
----------------

ויקישיתוף מדיה וקבצים בנושא **בקטרוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539606305171
* LCCN: sh98005857

 |
באר שבע בשנות השלושים: רחוב ה-20 מטרים ובית הסראייה. בלבוש אירופאי: עמינדב אלטשולר (ימין) וחירם דנין
**רחוב קרן קיימת לישראל** הוא אחד הרחובות הראשונים בבאר שבע המודרנית שנבנתה על ידי העות'מאנים בתחילת המאה ה-20. הרחוב הנמצא בעיר העתיקה של באר שבע, הוסב למדרחוב והיה אחד הרחובות המרכזיים של העיר, עד אמצע שנות ה-90.

היסטוריה
--------

בתקופת האימפריה העות'מאנית נקרא הרחוב "רחוב ה-20 מטרים" מאחר שרוחב הרחוב המקורי היה 20 מטרים והוא היה הרחוב הרחב ביותר בבאר שבע באותה תקופה. האורך המקורי של הרחוב הוא 600 מטרים וכיוונו הוא צפון מערב - דרום מזרח. בקצהו הצפוני של הרחוב, על גבעה, נמצא בית הסראייה ובקצהו הדרומי של הרחוב נמצאת באר אברהם.
אחד המבנים שהיטיב להשתמר ברחוב היה בית אמידים טורקי כיום בית מרקחת הנגב.

במחצית הראשונה של המאה ה-20, היה הרחוב הראשי של העיר ובנוסף, שימש כציר מרכזי שחיבר את הדרכים שהובילו לעזה, חברון ועוג'ה אל חפיר (ניצנה). לאורך הרחוב היו חנויות רבות ששימשו את תושבי העיר ואת עוברי האורח. בשנת 1917, לאחר כיבוש העיר על ידי הבריטים, החלו להופיע ברחוב בתי קפה, מסעדות, בתי מלון ותחנת אוטובוס מרכזית לעזה ולחברון.

בשנות ה-80 הפך חלקו הצפוני של הרחוב למדרחוב אשר היה אחד הרחובות המסחרים המצליחים ביותר בבאר שבע עד אמצע שנות ה-90. קניון הנגב, שנפתח באותן שנים, ומאוחר יותר, מרכזים מסחריים נוספים, גרמו לנדידת הקהל אליהם ולסגירת חלק מהחנויות ברחוב קק"ל.

באמצע שנות ה-90, היה הרחוב עזוב וניסיונות שנעשו מדי פעם לשפצו לא נחלו הצלחה מרובה.

בתחילת שנות ה-2000 יצאה עיריית באר שבע בתוכנית חדשה בניסיון להפוך את העיר העתיקה למתחם בילויים. התוכנית הצליחה באופן חלקי. חלק מהבניינים העות'מאניים שופצו, נפתחו מסעדות וחנויות נוספות ברחוב ומדי פעם מארח הרחוב פסטיבלים שונים ומופעי רחוב.

קישורים חיצוניים
----------------

ויקישיתוף מדיה וקבצים בנושא **מדרחוב קרן קיימת לישראל** בוויקישיתוף
**עושת הנפלאות** (באנגלית: **The Miracle Worker**) הוא סרט ביוגרפי אמריקאי משנת 1962 על אן סאליבן והלן קלר בבימויו של ארתור פן.

התסריט הוא של ויליאם גיבסון ומבוסס על מחזה שלו באותו שם שהועלה בברודוויי ב-1959. המחזה התבסס על האוטוביוגרפיה של הלן קלר "סיפור חיי" מ-1903. הוא הועלה גם בישראל בתיאטרון אורנה פורת, בתיאטרון המדיטק ובבית צבי.

המחזה בברודוויי בוים גם הוא על ידי ארתור פן והשתתפו בו בתפקידים הראשיים אן בנקרופט ופטי דיוק ששיחקו גם בסרט. ב-1979 וב-2000 הופקו סרטי טלוויזיה על אותו נושא. מפיקי הסרט היססו בתחילה לתת את התפקיד לפטי דיוק כי היא הייתה אז בת 15 ואמורה לגלם ילדה בת שבע. בהפקה ב-1979 גילמה פטי דיוק את תפקיד אן סאליבן.

פרסים
-----

הסרט זכה בשני פרסי אוסקר:

* פרס אוסקר לשחקנית הטובה ביותר - אן בנקרופט
* פרס אוסקר לשחקנית המשנה הטובה ביותר - פטי דיוק

כן היה מועמד לפרסי אוסקר על הבימוי, התסריט ועיצוב התלבושות.

תקציר העלילה
------------

רופא בודק את התינוקת הלן, בתם של קפטן ארתור קלר (ויקטור ג'ורי) וקייט קלר (אינגה סוונסון) ומודיע כי מחלתה חלפה. קייט מתבוננת בתינוקת ועד מהרה מגלה לחרדתה כי היא אינה רואה ושומעת ומפיה נפלטת צווחה המביאה את הקפטן במהירות לתינוקת ולבשורה המרה.

לאחר שבע שנים, הנערה הלן קלר (פטי דיוק) מתפרעת כל הזמן, שוברת דברים ואין אפשרות להשתלט עליה. קפטן קלר מבקש להעבירה למוסד סגור לחולי נפש אבל האם מסרבת ומבקשת למצוא לה אשה שתוכל לטפל בה בבית. לאחר היסוסים מתרצה הקפטן וכותב מכתב בקשה לבית ספר לעיוורים בבוסטון. הם מציעים את העבודה לאן סאליבן (אן בנקרופט), כבדת ראייה שהתחנכה במוסד ויש לה ניסיון בלימוד עיוורים וחירשים.

קפטן קלר מקבל את אן בספקנות בגלל ראייתה הכבדה. המפגשים הראשונים שלה עם הלן הם טראומטיים. הלן מתקיפה אותה פיזית, שוברת לה שן ונועלת אותה בחדר. בעת הארוחה המשפחתית עוברת הלן ליד כל אחד מהמשפחה ולוקחת אוכל מצלחתו. אן אומרת לקפטן שהם מפנקים אותה ויש להפסיק את זה. היא מבקשת להשאיר אותם לבד ואז מתפתחת מריבה גדולה בין שתיהן עם מכות ושבירת כל החפצים בחדר. הקפטן רוצה לפטר את אן ולהחזירה לבוסטון. היא מבקשת לתת לה הזדמנות אחרונה ולהעביר אותה עם הלן לבקתה בפאתי האחוזה המשפחתית שם תהיה נתונה להשפעתה בלבד. הקפטן מסכים לשבועיים בלבד.

בזמן הזה עם עליות וירידות היא מצליחה ללמד את הלן נימוסי שולחן ואת אותיות האלפבית בעזרת מישוש אצבעות.

כאשר הן חוזרות למשפחה מתחילה שוב הלן להתפרע ליד שולחן האוכל. אן סוחבת אותה החוצה ומצליחה ליד משאבת המים ללמד אותה את הקשר בין המילה מים (water) אותה היא מעבירה לה באצבעותיה, למים הזורמים מהמשאבה ולאחר מכן הלן מאייתת לאן את המילה מורה (teacher) ומקבלת אישור ממנה בהנהון הראש - כן, כך נפתחת להלן הדרך ללימוד השפה.

קישורים חיצוניים
----------------

ויקישיתוף מדיה וקבצים בנושא **עושת הנפלאות** בוויקישיתוף

* "עושת הנפלאות", במסד הנתונים הקולנועיים IMDb (באנגלית)
* "עושת הנפלאות", באתר נטפליקס
* "עושת הנפלאות", באתר AllMovie (באנגלית)
* "עושת הנפלאות", באתר Rotten Tomatoes (באנגלית)
* "עושת הנפלאות", באתר Box Office Mojo (באנגלית)
* "עושת הנפלאות", באתר אידיבי
* "עושת הנפלאות", במסד הנתונים הקולנועיים KinoPoisk (ברוסית)
* עושת הנפלאות, באתר אנציקלופדיה בריטניקה (באנגלית)
* קדימון לסרט עושת הנפלאות, באתר יוטיוב
* עושת הנפלאות (סרט, 1962) באתר TCM
* אן סאליבן מספרת בנוכחות הלן קלר איך לימדה אותה לדבר, באתר יוטיוב
* הלן קלר מדברת, באתר יוטיוב
* סצנת משאבת המים, באתר יוטיוב
**דונלד פול האן** (באנגלית: **Donald Paul Hahn**; נולד ב-26 בנובמבר 1955) הוא במאי ומפיק קולנוע אמריקאי, אשר ידוע בהפקותיו עבור קלאסיקות אנימציה של דיסני כדוגמת "היפה והחיה (1991)" ו"מלך האריות (1994)".

קריירה
------

האן החל את קריירת האנימציה שלו בחברת וולט דיסני כאשר קיבל עבודה כעוזר במאי בסרט "השועל והכלבלב". הוא הצטיין בתפקיד זה, ועד מהרה זכה לעבודות גם בסרטים "חברי הדרקון אליוט" ו-"Banjo the Woodpile Cat" (אנ') כעוזר הבמאי לצד דון בלות'. בהמשך שימש כמנהל ההפקה בסרט "הקדירה השחורה" (1985) והרפתקאותיו של סופר בלש (1986), לפני שהתקדם לתפקיד מפיק שותף בסרט הפולחן "מי הפליל את רוג'ר רביט" (1988).

בשנת 1989 הטביע האן את חותמו הראשון כמפיק בסרט הקצר "Tummy Trouble", עמו זכה לשבחים. בתוך זמן קצר כבר זכה להפיק יחד עם במאים גדולים וידועים כדוגמת סטיבן שפילברג, קתלין קנדי ופרנק מרשל.

אחד משיאי הקריירה של האן היה הפקת הסרט שובר הקופות של דיסני "היפה והחיה" משנת 1991, אשר היה לסרטו הראשון שהועמד לפרס האוסקר לסרט הטוב ביותר. השיא הבא לא איחר לבוא כאשר הפיק את סרט הפולחן "מלך האריות" משנת 1994, אשר הוכרז זמן לא רב מאוחר יותר כסרט המצליח ביותר של דיסני.

לאורך שנות התשעים הפיק האן סרטים רבים וחשובים כמו "הגיבן מנוטרדאם" והקיסר נפל על הראש. בשנת 2000 ביים האן את הסרט "פנטסיה 2000" בהשתתפות שחקנים רבים כגון סטיב מרטין, ג'יימס ארל ג'ונס, קווינסי ג'ונס, יצחק פרלמן ואנג'לה לאנסברי. בשנה שלאחר מכן הפיק את הסרט "אטלנטיס: האימפריה האבודה".

בשנת 2003, יחד עם שותפו ליצירת "מלך האריות", רוב מינקוף, הפיק את הסרט "האחוזה הרדופה" בכיכובו של אדי מרפי, מה שהפך אותו לסרט המצולם הראשון שהפיק האן.

בשנת 2009 יצא הסרט התיעודי "היפהפייה הנרדמת מתעוררת" בביומו של האן, אשר גם קריין והפיק אותו. לאחר סרט זה הוא הפיק סרטים תיעודיים נוספים, ביניהם "המוזיקה של הווארד".

קישורים חיצוניים
----------------

ויקישיתוף מדיה וקבצים בנושא **דון האן** בוויקישיתוף
* 

* אתר האינטרנט הרשמי של דון האן (באנגלית)

* דון האן, במסד הנתונים הקולנועיים IMDb (באנגלית)

* דון האן, באתר AllMovie (באנגלית)

* דון האן, באתר Box Office Mojo (באנגלית)

* דון האן, במסד הנתונים הקולנועיים KinoPoisk (ברוסית)

הערות שוליים
------------

1. ↑  Top Lifetime Grosses, Box Office Mojo

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007352645905171
* BIBSYS: 9059412
* BNE: XX1260869
* BnF: cb16699032p (data)
* CiNii: DA13897894
* GND: 108169209X
* ISNI: 0000 0000 3592 7667
* LCCN: n95110283
* NKC: utb2010557551
* NTA: 375524568
* SUDOC: 174439083
* ULAN: 500486608
* VIAF: 46017814
* WorldCat: lccn-n95110283

 |
**"בור מים"** היא שיטה להדבקת ארגונים בנוזקה. השיטה מתבססת על הערכה באשר לאתרי האינטרנט שאליהם חברי הקבוצה המותקפת (קבוצת היעד) נוהגים לגלוש. בדרך כלל, הנוזקה עצמה תוזרק אל הקורבן כאשר הוא גולש לאתר האינטרנט שבו משתמש התוקף ובהינתן שכתובת ה-IP שלו מתאימה לטווח הכתובות בהן מעוניין התוקף לפגוע. שיטה זו מאפשרת להזריק קוד גם לארגונים שיש להם מודעות גבוהה למניעת התקפות דיוג. 

שם השיטה – "בור מים" – מרמז לאסטרטגיה של חיות טרף גדולות ולפיה יש היגיון בלארוב לטרף ליד בור המים, כי לשם החיות יגיעו, במוקדם או במאוחר, כדי לרוות את צמאונן.

שיטות התגוננות
--------------

מכיוון שהדבקת האתר נעשית תוך ניצול חולשות בכלל וחולשות יום האפס בפרט, הן באתר האינטרנט והן בדפדפן של הקורבן, שיטת ההתגוננות העיקרית היא הקפדה על התקנת טלאי אבטחה באופן תדיר. גם מפעילי אתרי האינטרנט יכולים להילחם בתופעה באמצעות הקפדה על ניטור השירות אותו הם מספקים. ברם, אתרי אינטרנט כיום כוללים בדרך כלל תכנים של צדדים שלישיים ובהתאם לכך ההגנה שנותנות החברות שמספקות את דף האינטרנט היא בדרך כלל חלקית.

דוגמאות
-------

### US Council on Foreign Relations

במהלך דצמבר 2012, דף האינטרנט של המועצה ליחסי חוץ בארצות הברית (אנ') הודבק בנוזקה באמצעות חולשת יום האפס בדפדפן אינטרנט אקספלורר של חברת מיקרוסופט. באירוע הזה הנוזקה הדביקה רק משתמשים שעושים שימוש באינטרנט אקספלורר כאשר שפת המחשב היא אנגלית, סינית, יפנית, קוריאנית או רוסית.

### מחלקת העבודה של ארצות הברית

בתחילת 2013, זוהתה התקפה שניצלה את האתר של מחלקת העבודה של ארצות הברית כדי לאסוף נתוני משתמשים. הנוזקה פגעה רק במשתמשים שגלשו לאתרים בהקשר לטכנולוגיה גרעינית.
**Tim Buckley** הוא אלבום הבכורה של הזמר טים באקלי אשר יצא בשנת 1966.

את האלבום הוציא באקלי כשהיה רק בן 19, והוא עצמו הודה שרוב השירים באלבום היו "שירי תיכון". למרות אופיים הרומנטי והרך של השירים, התחכום והמורכבות של חלק מהמילים והלחנים היוו הבטחה גדולה והקדמה לכיוון שאליו יתפתח באקלי בהמשך הקריירה. 

האלבום מאופיין כולו בסגנון הפולק רוק, לעומת אלבומיו הבאים של באקלי שמשלבים סגנונות רבים ומגוונים יותר, אך ניתן להתרשם כבר מאלבום הבכורה ממנעד קולו המרשים של הזמר. הגשת השירים באלבום מעט לחוצה וגרנדיוזית לעיתים, בהתאם לגילו הצעיר של באקלי בזמן הקלטתו. יחד עם זאת, התיזמור המקצועי אותו יצר המוזיקאי ג'ק ניטשה תרמו רבות לעיצובו של הסאונד באלבום.

באקלי הוציא את האלבום זמן קצר לאחר שחברת Elektra החתימה אותו ותלתה בו תקוות רבות. כתוצאה מכך, הפקת האלבום מושקעת מאוד, ומעורבים בה בכירי המפיקים של החברה באותה תקופה (פול רוטשילד, מפיק הדלתות, מנהל החברה ג'ק הולצמן ועוד).

המילים באלבום נכתבו ברובם על ידי באקלי וחברו המשורר, לארי בקט, אך להקתו, ובעיקר לי אנדרווד, תרמו רבות והשתתפו בכתיבה ובהלחנה ובקביעת הקו המוזיקלי של האלבום.

האלבום נחשב לנגיש ולישיר ביותר מבין אלבומיו של טים באקלי, אך לא היה הצלחה מסחרית גדולה.

רשימת השירים
------------

1. I Can't See You – 2:40
2. Wings – 2:30
3. Song of the Magician – 3:05
4. Strange Street Affair Under Blue – 3:10
5. Valentine Melody – 3:40
6. Aren't You the Girl – 2:01
7. Song Slowly Song – 4:13
8. It Happens Every Time – 1:49
9. Song for Jainie – 2:43
10. Grief in My Soul – 2:03
11. She Is – 3:05
12. Understand Your Man – 3:06

משתתפים
-------

* טים באקלי – גיטרה, שירה
* לי אנדרווד – גיטרה ראשית, מקלדת
* ג'ים פילדר – באס
* ואן דייק פארקס – פסנתר, צ'לסטה, צ'מבלו
* בילי מונדי – הקשה, תופים

קישורים חיצוניים
----------------

* MusicBrainz Tim Buckley באתר MusicBrainz
* Discogs Tim Buckley באתר Discogs

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 5268156f-b889-3a26-b725-9d3b346a1263

 |
**In Bloom** (**בפריחה**) הוא שיר של להקת הגראנג' האמריקאית נירוונה. השיר יצא כסינגל הרביעי והאחרון מתוך האלבום Nevermind, ומאוחר יותר גם הופק כוידאו קליפ.

השיר היווה מעין ביקורת על מעריצים מסוימים של הלהקה שמאחר ולא הבינו את שירתו המחוספסת של קורט קוביין, סולן הלהקה, הקשיבו למוזיקה בלבד. פזמון השיר: "he's the one\who likes all our pretty songs\and he likes to sing along\and he likes to shoot his guns\but he don't know what it means\don't know what it means, when I say/he's the one...". (בתרגום חופשי: "הוא זה/שאוהב את כל השירים היפים שלנו/והוא אוהב לשיר איתנו/והוא אוהב לירות ברובה שלו/אבל הוא לא יודע מה המשמעות של זה/לא יודע מה המשמעות של זה, כשאני אומר/הוא זה/... (חוזר על הפזמון).")

השיר ייצג את הצד הפחות מיוסר ורציני של נירוונה, והתקבל היטב על ידי מעריצי הלהקה - בין אם הבינו את משמעות המילים ובין אם לאו. למעשה, השיר היה נתון רוב הזמן לפארודיה מצד המעריצים: בדרך כלל, כל הקהל הצטרף לשירת הפזמון בשיר הזה. השיר קיבל את תואר הכסף בבריטניה.

וידאו קליפ
----------

הקליפ מתחיל בפארודיה על הופעתם הראשונה של הביטלס במופע של אד סאליבן ב-1964. המנחה מציג את הלהקה כ-"בחורים נחמדים והגונים"; במהלך הקליפ הם הורסים חלק גדול מהציוד שלהם.

הקליפ זכה בפרס "הקליפ האלטרנטיבי הטוב ביותר" לשנת 1993 של ערוץ המוזיקה MTV.

קישורים חיצוניים
----------------

* מידע על היצירה "In Bloom" באתר מיוזיק בריינז
* גרסאות נוספות ל"In Bloom" באתר SecondHandSongs

| פרס הווידאו קליפים של MTV לקליפ האלטרנטיבי הטוב ביותר |
| --- |
| 

|  |
| --- |
| ג'יינז אדיקשן – "Been Caught Stealing" ‏(1991) • נירוונה – "Smells Like Teen Spirit" ‏(1992) • נירוונה – "In Bloom" ‏(1993)• נירוונה – "Heart-Shaped Box" ‏(1994) • ויזר – "Buddy Holly" ‏(1995) • הסמאשינג פאמפקינס ‏– "1979" ‏(1996) • סאבליים – "What I Got" ‏(1997) • גרין דיי – "Good Riddance (Time of Your Life)" ‏(1998) • משין גאן קלי – "Bloody Valentine" ‏(2020) • משין גאן קלי (בהשתתפות בלאקבר) – "My Ex's Best Friend" ‏(2021) • מונסקין – "I Wanna Be Your Slave" ‏(2022) |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 9928c4f9-de11-3a16-b75d-b6730c9407bb

 |
**Return of Saturn** ("שובו של סטורן") הוא אלבום האולפן הרביעי של להקת הרוק האמריקנית נו דאוט, שיצא לאור ב-11 באפריל 2000 בחברת ההקלטות "Interscope Records". לאחר סבב ההופעות המוצלח לקידום האלבום *Tragic Kingdom*, שנמשך לאורך שנתיים וחצי, כתבו חברי הלהקה עשרות שירים לאלבומם הבא, שבסופו של דבר הופק על ידי גלן באלארד. יצירת האלבום ארכה שנתיים, וכללה גם מחלוקות רבות בין חברי הלהקה וחברת ההקלטות.

האלבום משלב השפעות סקא פאנק ורגאיי מאלבומי הלהקה הקודמים, עם שירים איטיים יותר ובעלי מאפיינים בלדיים. המילים לחלק גדול מהשירים מתארות את השתוקקותה של הסולנית, גוון סטפאני, לחיים "רגילים", בניגוד למחויבותה לקריירה המוזיקלית.

עם שחרורו, זכה האלבום לביקורות נוגדות ממבקרי מוזיקה שונים. הוא הגיע למקום השני בבילבורד 200 (מצעד האלבומים של מגזין בילבורד), אבל לא עקף את מכירות האלבום הקודם, Tragic Kingdom. מתוך האלבום יצאו ארבעה סינגלים, אבל רק אחד מהם זכה למקום במצעד Billboard Hot 100. בטקס פרסי גראמי ה-43, זכה האלבום במועמדות לאלבום הרוק הטוב ביותר.

רשימת הרצועות
-------------


| מס' | שם | משך |
| --- | --- | --- |
| 1. | Ex-Girlfriend | 3:32 |
| 2. | Simple Kind of Life | 4:16 |
| 3. | Bathwater | 4:02 |
| 4. | Six Feet Under | 2:28 |
| 5. | Magic's in the Makeup | 4:21 |
| 6. | Artificial Sweetener | 3:54 |
| 7. | Marry Me | 4:38 |
| 8. | New | 4:26 |
| 9. | Too Late | 4:16 |
| 10. | Comforting Lie | 2:52 |
| 11. | Suspension Without Suspense | 4:10 |
| 12. | Staring Problem | 2:43 |
| 13. | Home Now | 4:34 |
| 14. | Dark Blue  | 10:30 |

קישורים חיצוניים
----------------

* ספוטיפיי Return of Saturn באתר ספוטיפיי
* MusicBrainz Return of Saturn באתר MusicBrainz
* Discogs Return of Saturn באתר Discogs
* AllMusic Return of Saturn באתר AllMusic

הערות שוליים
------------

1. ↑  בשיר "Dark Blue" קיימת רצועה נסתרת - גרסה אִינְסְטְרוּמֶנְטָלִית לשיר "Too Late"

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: c78cdf1e-4674-37fd-a02e-04c4033adffc

 |
**The Great Escape** (בתרגום חופשי: **הבריחה הגדולה**) הוא אלבום האולפן הרביעי של להקת הרוק הבריטית בלר, שיצא ב-11 בספטמבר 1995 דרך Food וגם וירג'ין רקורדס. האלבום הגיע למקום הראשון במצעד האלבומים בבריטניה והופיע במקום הראשון בעשירייה הראשונה ביותר מעשר מדינות ברחבי העולם. פחות משנה לאחר צאת האלבום הוא הוסמך לפלטינה משולשת בבריטניה. האלבום זכה לשבחים כמעט אוניברסליים עם יציאתו, אם כי מעמדו המבוקר פחת מאז.

רקע
---

האלבום הוא בסגנון אלבום קונספט, כלומר, רוב השירים מקושרים על ידי נושא דומה - בדידות וניתוק. דיימון אלברן גילה לאחר מכן שחלק גדול מהאלבום עוסק בעצמו (למשל "Dan Abnormal" הוא אנגרמה ל"דיימון אלברן" - Damon Albarn).

"Mr. Robinson's Quango" היה השיר הראשון שהוקלט לאלבום, ואילו "It Could Be You" היה האחרון, במאי 1995. התואר האחרון נלקח מסיסמת הפרסום המקורית של מפעל הפיס הלאומי של הממלכה המאוחדת בסך מיליוני לירות, אשר עורר עניין ציבורי רב לאחר הקמתו בשנה הקודמת, אף שהליריקה עצמה מתייחסת להימורים רק בדרכים העקומות ביותר.

היריבות עם אואזיס
-----------------

ב-14 באוגוסט 1995 בלר הוציאה לאור את הסינגל הראשון מתוך האלבום "Country House". באותו התאריך, במקביל ללהקה, אואזיס, שהייתה ביריבות עם בלר, הוציאה לאור את הסינגל החדש שלהם מתוך אלבומם השני שהיה עוד בתהליך היצירה, "Roll With It".

בסופו של דבר, "Country House" מכר 274,000 עותקים ואילו "Roll With It" של מכר רק 216,000 עותקים. אך בסופו של דבר, אלבומם של אואזיס "?What's The Story) Morning Glory)" הצליח הרבה יותר מאלבומם של בלר.

דיימון אלברן הביע סלידה מהאלבום בראיונות מאוחרים יותר, ותיאר אותו כ"מבולגן" ואחד משני ה"תקליטים הרעים" שעשה בקריירה שלו (השני הוא אלבום הבכורה Leisure).

רשימת שירים
-----------


| מס' | שם | משך |
| --- | --- | --- |
| 1. | Stereotypes | 3:10 |
| 2. | Country House | 3:57 |
| 3. | Best Days | 4:49 |
| 4. | Charmless Man | 3:34 |
| 5. | Fade Away | 4:19 |
| 6. | Top Man | 4:00 |
| 7. | The Universal | 3:58 |
| 8. | Mr. Robinson's Quango | 4:02 |
| 9. | He Thought of Cars | 4:15 |
| 10. | It Could Be You | 3:14 |
| 11. | Ernold Same | 2:07 |
| 12. | Globe Alone | 2:23 |
| 13. | Dan Abnormal | 3:24 |
| 14. | Entertain Me | 4:19 |
| 15. | Yuko and Hiro | 5:24 |

קישורים חיצוניים
----------------

* The Great Escape באתר Allmusic
* ספוטיפיי The Great Escape באתר ספוטיפיי

* MusicBrainz The Great Escape באתר MusicBrainz

* Discogs The Great Escape באתר Discogs

* AllMusic The Great Escape באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 15198663-e606-3c48-a296-17d3da309947

 |
**זאב שטיל**, היה אתלט פולני-ישראלי. אלוף המכביה השנייה (1935), אלוף ישראל ושיאן ישראל במשך שנים רבות (כ-17 שנים), בזריקת דיסקוס.

ביוגרפיה
--------

שטיל נולד וגדל בפולין.

במכביה הראשונה שנערכה בשנת 1932 זכה שטיל במדליית ארד בזריקת דיסקוס בתוצאה של 40 מטר, אחרי הרי שניידר (48.30 מטר) ודוד אילדמן (41.36 מטר), שניהם מארצות הברית.

במכביה השנייה שנערכה בשנת 1935 זכה שטיל במדליית זהב בזריקת דיסקוס בתוצאה של 38.11 מטר, לפני בלא וייס
מצ'כוסלובקיה (36.91 מטר) וטוביה מיורצ'יק מפולין (35.49 מטר)

באליפות האתלטיקה הראשונה של ארץ ישראל שנערכה באצטדיון ימק"א ירושלים בסוף נובמבר 1935 זכה שטיל בשתי מדליות, זהב וכסף. מדליית זהב בזריקת דיסקוס בתוצאה של 37.65 מטר, לפני  אריה אטרמן ממכבי תל אביב (32.21 מטר) ולב גוריון מבר כוכבא ירושלים (32.17 מטר) ומדליית כסף, בהדיפת כדור ברזל בתוצאה של 11.36 מטר, אחרי אריה אטרמן (11.77 מטר) ולפני דב רבינוביץ' ממכבי תל אביב (10.56 מטר).

באליפות האתלטיקה של ארץ ישראל שנערכה ברחובות ב-3 באפריל 1937 קבע שטיל שיא ישראלי חדש של 40.56 מטר. שיא זה החזיק מעמד כ-15 שנים ונשבר בשנת 1952 על ידי אורי גלין.

ב"אולימפיאדת המזרח הקרוב" בהשתתפות, טורקיה, יוון, מצרים, נבחרת הצבא הבריטי במצרים וארץ ישראל שנערכה בקהיר, במאי 1940 זכה שטיל במדליית כסף בזריקת דיסקוס בתוצאה של 38.10 מטר.

שיאים אישיים
------------

* זריקת דיסקוס: 40.56 מטר (1937)

קישורים חיצוניים
----------------

* טבלאות ושיאים של השגי 6 המכביות ושל ישראל, מעריב, 22 באוגוסט 1965
* בארץ - באתלטיקה קלה, דואר היום, 16 במרץ 1936
* התחרויות לאליפות ת"א באתלטיקה קלה, דבר, 16 במרץ 1936

הערות שוליים
------------

1. 1 2 3  50 התוצאות הטובות ביותר בכל הזמנים בזריקת דיסקוס, באתר איגוד האתלטיקה בשיראל
2. ↑  טבלאות ושיאים של השגי 6 המכביות ושל ישראל, מעריב, 22 באוגוסט 1965
3. ↑  הישגי המכביה השנייה (סכום שני), דואר היום, 7 במאי 1935
4. ↑  נעילת המכביה השניה,  הירדן, 9 באפריל 1935
5. ↑  התחרויות לרבנאות א"י באתלטיקה קלה, הַבֹּקֶר, 1 בדצמבר 1935
6. ↑  לאחר ההתחרויות לרבנאות באתלטיקה, הַבֹּקֶר, 6 בדצמבר 1935
7. ↑  אלישע שוחט, 75 שנים לרבַּנָאות הראשונה באתלטיקה - חלק שני, באתר sportweb, ‏18 באוקטובר 2011
8. ↑  כיצד קבלו את האתלטים מא"י במצרים, הַבֹּקֶר, 6 במאי 1940
**My Life** (בעברית: **חיי**) הוא אלבומה השני של הזמרת מרי ג'יי בלייג', אשר יצא ב-29 בנובמבר 1994 על ידי אפטאון רקורדס. מבחינה לירית אלבום זה עוסק יותר בחייה האישיים של בלייג' ומכאן נגזר שמו. האלבום עוסק עם ההתמודדות שלה עם דיכאון קליני, התמכרויות לאלכוהול ולסמים, מערכות יחסים שהיו לה וכו'... בעקבות כך בלייג' הייתה שותפה לכל כתיבת השירים באלבום בניגוד לאלבומה הקודם ולימים זהו היה האלבום הכי אישי בקריירה שלה. בלייג' עבדה על האלבום עם מספר מפיקים שונים ביניהם שון קומבס איתו עבדה על האלבום הקודם, צ'אקי ת'ומפסון, טארקמאסטר, הרב מידלטון וכו'...

אלבום זה הביא את הפריצה העיקרית של בלייג' למיינסטרים כאשר הגיע למקום ה-7 בארצות הברית ולראש מצעד שירי ה-R&B וההיפ-הופ האמריקאי שם נשאר במשך 8 שבועות. בסופו של דבר האלבום הצליח להגיע למכירות של בנוסף האלבום היה מועמד לפרס גראמי בקטגוריית "אלבום ה-R&B הטוב ביותר" וזכה בפרס בילבורד בקטגוריית "אלבום ה-R&B של השנה". נכון להיום מכירותיו של האלבום עומדות על 3 מיליון עותקים בארצות הברית מה שמזכה אותו למעמד של 3 פלטינות במדינה. בעקבות הצלחת האלבום בשנת 1996 יצא EP של רמיקסים הכוללים רמיקסים לשירי האלבום.

רקע
---

בעקבות ההצלחה של אלבום הרמיקסים שלה בלייג' החליטה לחזור בחורף 1994 לאולפן להקליט אלבום זה. היא נפגשה עם המפיק צ'אקי ת'ומפסון שהביא לה שיר וקטע מעבר לדוגמה. במקור בלייג' הייתה אמור לשתף פעולה עם המפיקים איתם עבדה באלבומה הראשון אך החליטה בסוף לבטל את ההחלטה לאחר שהם דרשו ממנה עוד כסף לאור הצלחת האלבום. בנוסף לת'ומפסון בלייג' עבדה עם שון קומבס אשר היה מפיק בפועל של האלבום. לקומבס היה כיוון אחר לאלבום מאשר לת'ומפסון אך מפני שבלייג' אהבה את השיר של ת'ומפסון קומבס נאלץ לשנות את הכיוון של האלבום.

רשימת רצועות
------------


| My Life |
| --- |
| מס' | שם | משך |
| 1. | Intro | 1:04 |
| 2. | Mary Jane (All Night Long) | 4:39 |
| 3. | You Bring Me Joy | 4:13 |
| 4. | Marvin Interlude | 0:36 |
| 5. | I'm the Only Woman | 4:30 |
| 6. | K. Murray Interlude | 0:22 |
| 7. | My Life | 4:17 |
| 8. | You Gotta Believe | 5:02 |
| 9. | I Never Wanna Live Without You | 6:17 |
| 10. | I'm Goin' Down | 3:42 |
| 11. | My Life Interlude | 1:15 |
| 12. | Be With You | 4:26 |
| 13. | Mary's Joint | 5:02 |
| 14. | Don't Go | 4:59 |
| 15. | I Love You | 4:31 |
| 16. | No One Else | 4:14 |
| 17. | Be Happy | 5:49 |
| **משך כולל:** | **64:58** |

קישורים חיצוניים
----------------

* ספוטיפיי My Life באתר ספוטיפיי
* MusicBrainz My Life באתר MusicBrainz
* Discogs My Life באתר Discogs
* AllMusic My Life באתר AllMusic

הערות שוליים
------------

1. ↑  צ'אק ת'ומפסון, נשים מיריק, דלוין דה גרייט, הרב מידלטון, פרינס צ'ארלס אלכסנדר, פוק.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 49acb129-7958-3132-988c-bb85955b1c3c

 |
**King Nothing** הוא סינגל של להקת הת'ראש מטאל מטאליקה הלקוח מתוך האלבום Load.

השיר הגיע למקום השישי במצעד שירי המיינסטרים רוק של בילבורד.

השיר
----

### ליריקה

מילות השיר מתייחסות לאנשים שמשקיעים את כל חייהם בהרווחת כסף, ואז מבינים ("Then it all crashes down", זאת אומרת: ואז הכול מתרסק.) שכל הכסף לא השיג להם משהו באמת שווה.

אפשרות שנייה היא שהשיר מתייחס לאנשים שבילו את חייהם בהבעת משאלות ("You wish your life away", זאת אומרת: אתה מבזבז את חייך במשאלות.) מאשר לעשות מעשה בשביל לקבל את משאלותיהם.

בסוף השיר מופיעות המילים "Off to never-never land" מתוך השיר Enter Sandman שנמצא באלבום מטאליקה הידוע בשם האלבום השחור, השורה מראה שיש דמיון לשיר מבחינת המבנה.

### סגנון השיר והמוזיקה

השיר הזה הוא שינוי ברור מסגנון הת'ראש מטאל של מטאליקה, מחליף אותו לסגנון של מטאל אלטרנטיבי.
השיר מתחיל בקטע קצר של גיטרת באס הנשאר למשך כל השיר, אליו מצטרפת גיטרה חשמלית.

הסינגל
------

### פרטים

הסינגל שוחרר בארצות הברית בשנת 1996 והוא כולל גרסה חיה של השיר Ain't My Bitch שגם הוא נמצא באלבום Load.

לשיר יצא, בנוסף לסינגל, גם קליפ.

### רשימת שירים

1. King Nothing
2. Ain't My Bitch (live)

קישורים חיצוניים
----------------

* מידע על היצירה "King Nothing" באתר מיוזיק בריינז
* מידע על הסינגל "King Nothing" באתר מיוזיק בריינז
* מידע על היצירה "King Nothing" באתר Discogs
* סרטון השיר "King Nothing" באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 35d463b4-4447-47b6-861d-26351ee6f1ef
* MusicBrainz work: ea8e60d8-d858-3d59-bdb1-36d8b4b582b2

 |
**זאבן אפריקאי** (שם מדעי: *Hepsetus*) הוא סוג של דגים מסדרת החריתאים החיים במקווי מים מתוקים באפריקה. זהו הסוג היחיד במשפחה **זאבנים אפריקאים** (Hepsetidae).

דגים אלה קיבלו את שמם עקב מראם התוקפני ועקב דמיונם לזאבי הנהרות הטורפים של אירואסיה ואמריקה הצפונית. דגים אלה הם קרוביהם הרחוקים של הפיראנות מאמריקה הדרומית.

דגים אלו יכולים להגיע לאורך מרבי של 70 ס"מ והם בעלי גוף מוארך, עיניים גדולות ולסתות גדולות המתעקלות מטה ומלאות שיניים חדות. הקשקשים שלהם בולטים והם בעלי הסוואה העוזרת להם להתקרב לטרף מבעד לצמחייה מיימית. הם ניזונים מדגים אחרים אותם הם תופסים עם שיניהם.

הדגים חיים בנהרות, ביצות ואגמים לאורך אפריקה שמדרום לסהרה.

מינים
-----

בעבר היה רק מין אחד בסוג - *Hepsetus odoe* אך לאחר מחקר התברר שמין זה חי רק במערב ומרכז אפריקה ושאר הזנים פוצלו. כיום ישנה 6 מינים בסוג:

* Hepsetus cuvieri
* Hepsetus kingsleyae
* Hepsetus lineatus
* Hepsetus microlepis
* Hepsetus occidentalis
* Hepsetus odoe

קישורים חיצוניים
----------------

ויקישיתוף מדיה וקבצים בנושא **זאבן אפריקאי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

הערות שוליים
------------
היבשתנים הם כנראה הקבוצה שהסתגלה באופן הקיצוני ביותר לחיים הקרקעיים מבין הדגים האמפיביים הקיימים. בעלי חיים אלו יכולים להעביר את זמנם על היבשה במשך ימים אחדים. בתמונה מהמין *Periophthalmus gracilis*.המין *Anabas testudineus* מהסוג אנבס שבמשפחת האנבסיים (Anabantidae).המין *Boleophthalmus boddarti*.
**דגים אמפיביים** היא קבוצה לא טקסונומית של דגים, המסוגלים לעזוב את המים ולשהות על היבשה באופן זמני. יצורים אלו נעים בשיטות ודפוסים שונים, כגון תנועה גלית, קפיצה או מעין הילוך, ומפגינים שימוש בחלקים שונים של הגוף כמו סנפירי חזה, האגן והזנב.

בתהליך שנקרא **היפוך אבולוציוני** (evolutionary reversal) (ראו הומופלסיה), חיים "כפולים" אלו התפתחו בנפרד אצל מספר מינים לאורך ההיסטוריה, אחדים נכחדו מכבר ואחרים עדיין קיימים. אחד מהמקרים האלו נוגע לכל בעל חוליות יבשתי שחי אי פעם, והוא אכלוס הקרקע על ידי אבותיהם הקדומים הדגים. אלו הדגים שהעזו ועלו אל היבשה, החלו לשגשג בה ולתפוס גומחות אקולוגיות פנויות, מה שהוביל לשליטה של החולייתנים עליה. רבים מהדגים הקדומים היו בעלי איברים דמויי-ריאות, ואחרים, ביניהם דגי הריאות, עדיין מחזיקים בהם. בשונה מהם, אצל רוב מיני הדגים המודרניים התפתחו איברים אלו לשלפוחיות אוויר, שעוזרות להם לשלוט בציפה. בשל כך, הדגים האמפיביים החסרים את הריאות מפגינים הסתגלויות אבולוציוניות אחרות לחיים מחוץ למים, כגון צריכת חמצן מהזימים או מהעור שלהם. בנוסף, חלק מן הדגים האמפיביים מסוגלים לראות בבירור דרך האוויר, על אף השוני בינו לבין המים.

רשימה של דגים אמפיביים
----------------------

### נושמי ריאות

* מספר דגים בעלי "ריאות": כיום הם נחשבים נכחדים. חלק מקבוצה זאת היו האבות הקדומים של קבוצת בעלי ארבע רגליים.
* דגי ריאות (dipnoi): שישה מינים, בעלי זימים דמויי גפיים והיכולת לנשום אוויר.

### נושמי זימים או עור

* יבשתנים (Oxudercinae): תת-משפחה זו היא כנראה בעלת היכולת הגבוהה ביותר להסתגלות לקרקע מבין כל הדגים. יבשתנים נמצאים בביצות שמכילות מנגרובים באפריקה ובאוקיינוס האטלנטי-הודי, הם יכולים לשרוד ביבשה עד כשלושה ימים וחצי. יבשתנים נושמים דרך העור שלהם ודרך הרירית שנמצאת בפיהם (קרום רירי) וגם דרך הלוע. זה דורש מן היבשתנים להיות רטובים ומגביל אותם לאזורי מחיה לחים בלבד.
* כמה צלופחאים (Anguilliformes): ישנם צלופחים, כמו צלופח אירופאי וצלופח אמריקאי, אשר יכולים לחיות ביבשה לתקופת זמן ממושכת אם האדמה לחה.
* ראשנחשיים (Channidae): משפחת דגים זאת חייבת לצרוך אוויר תוך תקופות זמן מסוימות אחרת היא תטבע.
* צלופח חשמלי, מין דרום אמריקאי הפותר את בעיית המחסור בחמצן במימי האמזונאס בנשימת אוויר.

לקריאה נוספת
------------

* Sayer, M. D. J. and J. Davenport (1991), "**Amphibious fish: why do they leave water?**", *Reviews in Fish Biology and Fisheries* 1(2): 159-181.
* Sayer, Martin DJ (2005), "**Adaptations of amphibious fish for surviving life out of water.**", *Fish and Fisheries* 6(3): 186-211.

הערות שוליים
------------

1. ↑  themudskipper.org
**בינתן זהוב** או **בִּינְתָן עֲגֹל-פֶּה** (שם מדעי: *Parupeneus cyclostomus*), הוא דג ממשפחת המוליתיים שבסדרת הדקראים המצוי בשוניות אלמוגים בימים של האזורים הטרופיים.

מאפיינים
--------

אורכו של הבינתן 35 ס"מ בממוצע אך נמצאו פריטים באורך 50 ס"מ. הוא בעל סנפירים צהובים או זהובים אך הגב בעל פסים כחלחלים. הדג בעל זוג בינים מתחת לראשו, באמצעותם הוא חופר בחול כדי למצוא טרף קטן כמו דגים וסרטנים. הוא חי לבד או בקבוצות קטנות השוחות יחד בין האלמוגים. לעיתים הם משתפים פעולה עם דגי טרף נוספים או נחשי ים.

הוא מצוי באזור האינדו-פסיפי בעומק 1–95 מטרים. הוא נפוץ מים סוף עד לחופי דרום אפריקה ועד איי הוואי ואיי ריוקיו.

הוא נחשב לדג מטרה נחשק בעיני דייגים חובבים ולעיתים מגדלים פרטים צעירים באקווריום. יש האוכלים אותו אך הוא עלול לגרום לסיגואטרה.

קישורים חיצוניים
----------------

ויקישיתוף מדיה וקבצים בנושא **בינתן זהוב** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ITIS
* NCBI
* GBIF
 |

הערות שוליים
------------

1. ↑  בינתן זהוב באתר הרשימה האדומה של IUCN
2. ↑  ע"פ האקדמיה
**ג'ובאני פרנצ'סקו "ג'אנפרנצ'סקו" סטרפרולה** (באיטלקית: '**Giovanni Francesco "Gianfrancesco" Straparola** וגם Zuan Francesco Straparola da Caravaggio; ‏(1485? – 1558) היה אספן ומחבר מעשיות איטלקי מתקופת הרנסאנס. אחד הראשונים שפרסמו ספרי-מעשיות באירופה. ספרו, שראה אור בשתי מהדורות "הלילות הנעימים" (*Le piacevoli notti*;‏ 1551-1553) ו"הלילות ההיתוליים" (*Le piacevoli notti*;‏ 1555), כלל 75 מעשיות, רובן נאספו על ידו ממקורות קדומים או עממיים והיוו דגם למעשיות האחים גרים ושארל פרו. בפרט הסיפור "מלך חזיר" ששימש דגם לסיפור "היפה והחיה" והסיפור "Costantino Fortunato" ששימש דגם לסיפור "החתול במגפיים".

תולדות חייו
-----------

לא רב הידוע על תולדות חייו. הוא נולד בעיירה קראוואג'ו, במישור לומברדיה ממזרח למילאנו. ב-1508 היה כבר בוונציה, שם ראה אור באותה שנה ספרו *Opera nova de Zoan Francesco Straparola da Caravaggio novamente stampata* ("יצירות חדשות מאת זואן פרנצ'סקו סטרפרולה") שכלל סונטות ו"שמיניות סיציליאניות" (סוגה ספרותית של שיר היתולי בעל שמונה שורות, בנות 11 הברות הנחרזות בתבנית של A-B-A-B). על מהדורת ספרו מ-1558 נדפס הביטוי *All’instanza dall’autore* ("בהיעדרו של המחבר", כלומר לאחר מותו).

"הלילות" של סטרפרולה
--------------------

ספרו הגדול של סטרפרולה נבנה בדגם של הדקמרון מאת בוקאצ'יו (1350-1352), סיפור המסגרת מציג חבורה של אריסטוקרטים, גברים ונשים, המשעשעים את עצמם לאורך מספר לילות בסיפור מעשיות. כל לילה הוא פרק בספר, הכולל כמה סיפורים. הספר ראה אור לראשונה בוונציה. בשנת 1551 ראה אור הכרך הראשון חתחת השם "הלילות הנעימים" (*Le piacevoli notti*) ובו 25 סיפורים וב-1553 ראה אור הכרך השני ובו 50 סיפורים. ב-1555 ראה אור הספר בשם "הלילות ההיתוליים" (*Le piacevoli notti*), תוך השמטת הסיפור "שוליית החייט", כנראה בשל צנזורה עצמית או הוראת הכנסייה. 

הסיפורים כוללים סיפורי אימה, סיפורים מבדחים, חידות וכדומה. 

הספר הוכנס לרשימת הספרים האסורים של הכנסייה הקתולית בשנת 1624.

לקריאה נוספת
------------

* Jack Zipes, *The Great Fairy Tale Tradition: From Straparola and Basile to the Brothers Grimm*, W. W. Norton & Company, 2000 מסת"ב 0-393-97636-X

קישורים חיצוניים
----------------

ויקישיתוף מדיה וקבצים בנושא **ג'ובאני פרנצ'סקו סטרפרולה** בוויקישיתוף
* סיפורים נבחרים בתרגום לאנגלית
* מהדורות של "הלילות", בארכיון האינטרנט
* ג'ובאני פרנצ'סקו סטרפרולה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279247305171
* BNE: XX1130050
* BnF: cb12459896d (data)
* CANTIC: a10997611
* GND: 118799118
* ICCU: TO0V092637
* ISNI: 0000 0001 1023 8010
* LCCN: n84130704
* NDL: 00457887
* NKC: jn20011210005
* NLA: 35924705
* NLG: 226834
* NSK: 000107918
* NTA: 070130833
* RERO: 02-A000156093
* SELIBR: 94470
* SUDOC: 033768285
* Trove: 1148058
* VcBA: 495/277607
* VIAF: 32094389
* WorldCat: lccn-n84130704

 |
**ג'ובאני פונטו** (**Giovanni Punto**; ‏28 בספטמבר 1746 - 16 בפברואר 1803) היה שם הבמה של אחד מאמני קרן היער הגדולים והחשובים ביותר שפעלו בסוף המאה ה-18 ובתחילת המאה ה-19.

ביוגרפיה
--------

פונטו נולד כ-Jan Václav Stich ב-Žehušice שבבוהמיה, שם גם קיבל את עיקר הכשרתו המוזיקלית כנגן קרן יער וככנר. בשנות ה-20 לחייו עבר לאיטליה, ושם שינה את שמו הבוהמי הקשה לביטוי לשם הבמה ג'ובאני פונטו. אחרי תקופת מה בשירות תזמורות חצר שונות ברחבי בוהמיה וגרמניה הוא עבר לפריז, בה פעל רוב חייו.

החל משנת 1796, פונטו החל לערוך מסעות הופעות כקרנן בכל רחבי אירופה. מוצרט שמע את פונטו מנגן בפריז והיה נלהב במיוחד. מאוחר יותר שמע גם בטהובן את פונטו וכתב לו, בשנת 1800, את הסונאטה לקרן יער ולפסנתר אופוס 17, אותה ביצע יחד איתו סמוך למועד הכתיבה.

בנוסף להיותו נגן וירטואוז פונטו היה גם מלחין. הוא כתב כ-30 קונצ'רטי לקרן יער ויצירות קאמריות רבות לקרן. ביניהן שש רביעיות לקרן יער, בסון, ויולה וכינור.

חשיבותו הרבה של פונטו באה לידי ביטוי בכמה מישורים.
ראשית, בימיו של פונטו הייתה קיימת "חלוקת עבודה" בין הקרננים, כלומר היו נפוצים שני סוגים של נגינה בקרן יער. קרנני באסו - כינוי קרננים שניגנו תפקידים נמוכים ומרובי פאסאז'ים מהירים וקפיצות רגיסטרים. וקרנני אלטו- קרננים שניגנו תפקידים גבוהים, ליריים ושירתיים. פונטו איחד את שתי האסכולות, על ידי פיתוח טכניקת השימוש בכף היד השמאלית בתוך הפעמון. טכניקה זו אפשרה נגינה של צלילים נוספים שלא היו אפשריים קודם לכן. פונטו היה הראשון שניגן את שני התפקידים באותה מידה של הצלחה, ותרומתו ניכרת גם היום בכך שאופיו של הכלי הוא מצד אחד שירתי לירי ומצד שני תרועתי ו"בראסי".

שנית, פונטו הציג את רעיונותיו על נגינה בקרן ואת הווירטואוזיות של נגינתו בפני המלחינים הגדולים של תקופתו. ללא הכרות זו של המלחינים עם הקרן ויכולותיה בידי אמן אמיתי, הם לא היו משתמשים בה כפי שהשתמשו. הרי הם, בייחוד בטהובן, אלה שהכניסו את הקרן ככלי לירי נוסף בתזמורת, שווה מעמד לזה של כלי נשיפה מעץ. בניגוד למעמדה של החצוצרה, לדוגמה, שנשאר תפקיד הרמוני וריתמי בלבד באותן שנים.

שלישית, הקשור לסעיף הקודם, חשיבותו של פונטו היא לא רק בקידום חשיבותה של הקרן בתזמורת ובהרכב הקאמרי הקלאסי, אלא גם ההרחבת הרפרטואר הסולני לקרן. מוצרט הועיד את הסינפוניה קונצ'רטנטה לכלי נשיפה KV297B ואת החמישייה לכלי נשיפה ופסנתר במי במול מז'ור, ק. 452 לפונטו. שם אפשר להיווכח בהיקף השפעתו של פונטו ובסגנונו המיוחד. וכמוהו גם בטהובן, בסונאטה שהוזכרה לעיל, בשביעיה המפורסמת ובסימפוניות.

פונטו נפטר ממחלה בפריז ב-16 בפברואר 1803, ונערכה לו לוויה מפוארת, ובה נוגן הרקוויאם של מוצרט.

קישורים חיצוניים
----------------

ויקישיתוף מדיה וקבצים בנושא **ג'ובאני פונטו** בוויקישיתוף

* ג'ובאני פונטו, באתר MusicBrainz (באנגלית)
* ג'ובאני פונטו, באתר Discogs (באנגלית)

הערות שוליים
------------

1. ↑  אלפרד איינשטיין, "מוצרט", עמ' 273

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007336569905171
* BIBSYS: 4011849
* BnF: cb13932004m (data)
* CiNii: DA13541921
* GND: 120769158
* ISNI: 0000 0001 1466 1414
* LCCN: n81074651
* LNB: 000276780
* MusicBrainz: 6d5508bd-fbfa-4cd7-856e-c944390b1b1d
* NKC: jn20010601722
* NTA: 097128007
* RERO: 02-A011131049
* SNAC: w6sj1j9h
* SUDOC: 158367103
* VIAF: 2659771
* WorldCat: lccn-n81074651

 |